
תוקן:	חוק עזר לאלפי מנשה (אגרת מבנה ציבור) (תיקון), התש"ס-2000 , נתקבל: 21.5.2000
בתוקף סמכותה לפי סעיפים 68, 76 ו-88 לתקנון המועצות המקומיות (יהודה והשומרון), תשמ"א-1981, מתקינה המועצה המקומית אלפי מנשה חוק עזר זה:
[bookmark: H2_הגדרות_]הגדרות 
(תיקון התש"ס)
1. 	בחוק עזר זה - 
"המדד" - מדד תשומות הבנייה למגורים, מתפרסם על-ידי הלשכה המרכזית לסטטיסטיקה ולמחקר כלכלי בישראל;
"המדד היסודי" - המדד לחודש יולי 1999;
"המדד החדש" - המדד הידוע ביום תשלום האגרה בפועל;
"מבנה ציבור" - מבנה או מתקן המיועד לשמש את כלל הציבור או חלק ממנו ולרבות: מעון יום, גני ילדים, אולם מופעים, ספריה ציבורית, חטיבת ביניים, פארק גן חיות, גינות ציבוריות, מתנ"ס, מחסני המועצה המקומית, בית ספר יסודי;
"יזם" - מי שביקש היתר בנייה למגורים בתחום המועצה עפ"י חוק תכנון ערים, כפרים ובניינים חוק זמני מס' (79) לשנת 1966 ו/או הצו בדבר מתן היתרים לעבודות בשטחים תפוסים לצרכים צבאיים (יהודה והשומרון) (מס' 997), התשמ"ב-1982; למעט מבקש היתר בניה לשטח כולל של עד 15% מהשטח המותר לבניה כתוספת למבנה הקיים במועד פרסום חוק עזר זה;
"מגורים" - כל שטח לבנייה באיזור שנקבע בתכנית המתאר כאיזור לבנייה למגורים.
"ראש המועצה" - לרבות מי שראש המועצה העביר אליו סמכויות לפי חוק עזר זה.

2. 	אגרת מבנה ציבור בשיעור שנקבע בתוספת, תשולם למועצה בידי יזם.

3. 	(א)	האגרה תשולם בשיעור שנקבע בתוספת לכל מטר רבוע של בנייה בגינו חל חיוב באגרת היתר בניה.
(ב)	אם יתברר כי המדד החדש עלה לעומת המדד היסודי, יבוא במקום כל סכום שנקבע בתוספת סכום הגדל באופן יחסי לשיעור העלייה של המדד החדש לעומת המדד היסודי.

4. 	(א)	האגרה תשולם במועד שנקבע לתשלום אגרת היתר הבניה.
(ב)	על אף האמור בסעיף 4(א) לחוק זה, יזם שאינו תאגיד ושהינו זכאי משרד השיכון לקבלת משכנתא יהא רשאי לשלם חמישית מהאגרה במועד שנקבע לתשלום אגרת היתר הבניה ובנוסף ארבעה תשלומים שנתיים שווים ורצופים בצירוף הצמדה וריבית כדין החל מחלוף שנה ממועד תשלום אגרת היתר הבניה.
(ג)	במידה והיזם יבקש להעביר זכויותיו בנכס בטרם שולמה האגרה במלואה, ישלם היזם את מלוא יתרת האגרה שטרם שולמה לפני העברת זכויות כאמור.

5. 	ראש המועצה ישלח הודעה ליום, המפרטת את סכום האגרה הנדרשת ממנו לפי חוק עזר זה לאחר שהוגשה על ידו בקשה להיתר בניה.
[bookmark: H2_מתן_הודעות]מתן הודעות
6. 	(א)	מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או עסקיו הרגילים או הידועים לאחרונה, לידי אחד מבני משפחתו הבוגרים או לידי אדם בוגר העובד או המועסק שם, או נשלחה בדואר רשום לאותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או על הנכס שבו היא דנה.
(ב)	דרישה או הודעה שיש למסרה לפי חוק עזר זה לבעל נכס או למחזיק בו והיא מוענה עליהם בתור "בעל" או "המחזיק" של אותו הנכס, ללא כל שם או תואר נוסף, יראו אותה כאילו מוענה כהלכה.

7. 	תחילת תוקפו של חוק עזר זה ביום פרסומו.

